එම අවස්ථාවට 96 ලෝක කුසලාන කණ්ඩායමට ක්‍රීඩා කළ අරවින්ද ද සිල්වා, රොෂාන් මහානාම, හෂාන් තිලකරත්න, උපුල් චන්දන, මුත්තයියා මුරලිදරන්, රොමේෂ් කළුවිතාරණ ඇතුළු ක්‍රීඩකයින් ද එක්ව සිටියා.මෙහිදී ලෝක කුසලානය මෙරටට දිනා දී වසර 25ක් පිරීම නිමිත්තෙන් සමරු මුද්දරයක් ද නිකුත් කෙරුණා.මීට වසර 25කට පෙර පාකිස්තානයේ ලාහෝර් ගඩාෆි ක්‍රීඩාංගණයේ පැවති ලෝක කුසලාන අවසන් තරගයේදී ශ්‍රී ලංකාව ලෝක ශූරතාව දිනා ගනු ලැබුවේ ප්‍රබල ඕස්ටේ්‍රලියානු කණ්ඩායම පරාජයටපත් කරමින්.